มาสวนผึ้งทีไร มีแต่คนแนะนำให้มาทานที่ครัวม่อนไข่ เคยมาร้านนี้เมื่อ 5 ปีที่แล้ว เราก็ว่าอาหารพอทานได้ หรือว่ารสชาติอาจจะไม่ถูกปากเราก็ว่าได้ แต่ปีนี้ได้มีโอกาสกลับไปที่สวนผึ้งอีกครั้ง ก็ลองมาทานอีก เราแค่อยากรู้ว่ารสชาติอาหารจะเหมือนเดิมหรือเปล่า วันนี้สั่งผัดเห็ดโคนญี่ปุ่นรสชาติดีค่ะ อร่อย แต่พอมาถึงยำผักกูดแอบผิดหวังเล็กน้อย เพราะเค้าใช้มะนาวขวดค่ะ มันเลยทำให้เสียรสชาติ ส่วนจานที่ 3 ต้มยำปลาคัง รสชาติดีค่ะ แต่ปลามีกลิ่นคาวนิดๆ ทั้ง 3 จานเราชอบผัดเห็ดโคนญี่ปุ่นที่สุด แต่โดยรวมแล้วรสชาติอาหารพอกินได้ แต่ว่าจะถูกปากคนทานหรือไม่ ต้องลองให้เพื่อนๆ มาทานด้วยตัวเองค่ะ